
	1. Parengto projekto tikslai ir uždaviniai.
            Parengto projekto tikslas – patvirtinti naujas tarnybinių automobilių įsigijimo, nuomos ir naudojimo Šilutės rajono savivaldybės biudžetinėse įstaigose taisykles.
Parengto projekto uždaviniai – remiantis galiojančiais Lietuvos Respublikos teisės aktais atnaujinti dabartines tarnybinių automobilių įsigijimo, nuomos ir naudojimo Šilutės rajono savivaldybės biudžetinėse įstaigose taisykles, patvirtintas 2016 m. lapkričio 24 d. Šilutės rajono savivaldybės tarybos sprendimu Nr. T1-505 „Dėl tarnybinių automobilių įsigijimo, nuomos ir naudojimo Šilutės rajono savivaldybės biudžetinėse įstaigose taisyklių patvirtinimo“.

	

	2. Kaip šiuo metu yra sureguliuoti projekte aptarti klausimai.

	 Lietuvos Respublikos vietos savivaldos įstatymo 15 straipsnio 2 dalies 28 punktas numato išimtinę savivaldybės tarybos kompetencija tvirtinti taisykles Šilutės rajono savivaldybėje (https://e-seimas.lrs.lt/portal/legalAct/lt/TAD/TAIS.5884/asr).
Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio, 2 dalis numato, kad savivaldybės taryba savo sprendimais nustato subjektų, valdančių, naudojančių savivaldybių turtą ir disponuojančių juo, teises ir pareigas (https://e-seimas.lrs.lt/portal/legalAct/lt/TAD/1521eca2b65f11e3b2cee015b961c954).
Lietuvos Respublikos Vyriausybės 1998 m. lapkričio 17 d. nutarimo Nr. 1341 „Dėl tarnybinių automobilių biudžetinėse įstaigose“ 5.2. punktas numato savivaldybių taryboms:
1. nustatyti, kad iš savivaldybių biudžetų išlaikomos biudžetinės įstaigos ne brangesnius kaip 17 377 eurai (be pridėtinės vertės mokesčio) tarnybinius automobilius, turinčius ne daugiau kaip 5 sėdimas vietas, ir kitus tarnybinius automobilius, ne brangesnius kaip 26 065 eurai (be pridėtinės vertės mokesčio), gali įsigyti, nuomotis arba nuomotis pagal veiklos nuomos sutartį tik savininko teises ir pareigas įgyvendinančios institucijos leidžiamos, o brangesnius kaip 17 377 eurai (be pridėtinės vertės mokesčio) tarnybinius automobilius, turinčius ne daugiau kaip 5 sėdimas vietas, ir kitus tarnybinius automobilius, brangesnius kaip 26 065 eurai (be pridėtinės vertės mokesčio), – tik savivaldybės tarybos leidžiamos;
2. nustatyti iš savivaldybių biudžetų išlaikomoms biudžetinėms įstaigoms išlaidų tarnybiniams automobiliams išlaikyti, nuomotis arba nuomotis pagal veiklos nuomos sutartį dydį – iki 0,78 procento savivaldybių biudžetų asignavimų darbo užmokesčiui (https://e-seimas.lrs.lt/portal/legalAct/lt/TAD/TAIS.67097/asr).
Lietuvos Respublikos Vyriausybės 2005 m. rugsėjo 13 d. nutarimo Nr. 993 „Dėl tarnybinių lengvųjų automobilių įsigijimo, nuomos ir naudojimo valstybės įmonėse ir viešosiose įstaigose“ 3 punktas numato, kad savivaldybės turi pasirengti tarnybinių lengvųjų automobilių įsigijimo, nuomos ir naudojimo savivaldybės įmonėse, viešosiose įstaigose taisykles (https://e-seimas.lrs.lt/portal/legalAct/lt/TAD/TAIS.261717/asr).
Taisyklės parengtos vadovaujantis 2009 m. gegužės 27 d. nutarimo Nr. 543 patvirtintomis pavyzdinėmis tarnybinių lengvųjų automobilių naudojimo biudžetinėse įstaigose taisyklėmis (https://e-seimas.lrs.lt/portal/legalAct/lt/TAD/TAIS.345742/asr).

	3. Kokių pozityvių rezultatų laukiama.

	Bus atnaujintos tarnybinių automobilių įsigijimo, nuomos ir naudojimo Šilutės rajono savivaldybės biudžetinėse įstaigose taisyklės remiantis pasikeitusiais teisės aktais. Atnaujintos taisyklės supaprastins kuro išlaidų apskaičiavimo metodiką, suteiks galimybę apskaičiuoti kuro sąnaudas ne tik tarnybiniams automobiliams, bet ir tarnybiniam transportui (traktoriai, žoliapjovės ir kita įranga). Kuro apskaičiavimo metodikoje įtrauktos naujos tarnybinio transporto kategorijos – elektriniai ir hibridiniai automobiliai.

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nenumatoma.

	5. Kokie šios srities aktai tebegalioja (pateikiamas aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų,  kas ir kada juos turėtų parengti,, priėmus teikiamą projektą.

	2016 m. lapkričio 24 d. Šilutės rajono savivaldybės tarybos sprendimas Nr. T1-505 „Dėl tarnybinių automobilių įsigijimo, nuomos ir naudojimo Šilutės rajono savivaldybės biudžetinėse įstaigose taisyklių patvirtinimo“.

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.  

	Reikia atlikti antikorupcinį vertinimą. 

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos), konkretūs finansavimo šaltiniai.

	Nėra.

	8. Projekto autorius ar autorių grupė.

	Irmantas Narevičius, Ūkio skyriaus vyriausiasis specialistas.

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Tarnybiniai automobiliai, tarnybinių automobilių, automobilių nuomos, automobilių naudojimo, netarnybinių automobilių, netarnybiniai automobiliai, taisyklės.

	10. Kiti,  autorių nuomone,  reikalingi pagrindimai ir paaiškinimai.

	

	Nėra.

	



Ūkio skyriaus vyriausiasis specialistas			                    Irmantas Narevičius
